
Morfologia istorică a limbei romine mai presintă încă aspecte 
ce nu sînt temeinic puse la punct, Cit priveşte sintaxa, e inutil să 
mai amintim că ea e şi mai puţin studiată. 

In paginile ce urmează vom încerca să relevăm cîteva probleme ! 
din acest capitol al limbei romine. O bună parte din materialul 
documentar dacoromin e luat din cronicarii moldoveni, a căror 
limbă presintă — cum e şi firesc — interesante transifii Între romina 
veche şi cea actuală. In trăsături generale, acest material va fi ur- 
mărit paralel cu ce e corespunzător în arominä. In felul acesta se 
va putea reliefa o şi mai adîncă identitate pentru trecut între cele 
două ramuri principale ale limbei romine — dacoromina şi aro- 
mina —, precum şi documentarea peremptorie pe care aromina O 
aduce İn resolvarea problemelor rominei vechi. 


Substantivul 


Inflexiunea á... Y> 4... Y — provenită din fasele á.. e > d... i— 
de la femininele plurale — cf. singularele scară, parte cu pluralele 
scart, părți — presintă încă dificultăţi în explicarea ei, 

Astăzi, exceptind citeva forme la cari nu apare această parti- 
cularitate, ea e comună dacorominei şi arominei. Vechimea ei în 
aceste două dialecte credem că nu poate fi căutată în epoca ro- 
minel străvechi, întrucit, în afară de ce ne presintă limba secolului 
al xvi-lea, fase anterioare acestei inflexiuni apar şi la cronicari, 
cum ar fi: barbe (a radere barbele boierilor), Neculce, 179; gauri, 


1 Ele fac parte din cursul Morfologia limbei romîne — elementul 
latin —, pe care l-am ţinut la Facultate în 1935-1936 şi 1936-1937. S 
2 Toti cronicarii vor fi citați după Zetopisejele, ed. a 2-a, publicate de Kogăl- 

ibid., 449, 472; laturi (Sau dat... în laturi), ibid., 39, 50, 130, 132, 
213, 232, 239, 278, 300, 309, 320, 449, 475...; prade (cerca prade 
şi jacuri), S. Dascälul, 74, 100, 191. Urmează, deci, să ne oprim la 
părerea că această inflexiune a apărut independent și, poate, con- 
comitent în cele două dialecte, după despărțirea lor'. 

Ov. Densusianu, în Histoire de la langue roumaine, IL, 159, for- 
mulează următoarea explicaţie: „L'analogie est partie, croyons-nous, 
d'une forme telle que fară; le pluriel ancien et régulier de celle-ci 
a été en effet ţări, où e a passé à 4 sous Pinfluence de ¢ après 
que li final fût devenu f en contact avec 7r>. Prin urmare, ar fi 
de admis următoarele fase: *ferri > feri >> țări? — ceea ce credem că 
nu se poate susținea. Anterioară formei *ferré (bisilabică) a trebuit 
să existe forma *ferre din care. putea lua naştere prima. Dar, intr’o 
epocă atit de veche, “ferre nu poate avea rațiune fonetică, pentrucă 
din pluralul terrae trebuia să resulte Game şi, apoi, farre. Ceva mai 
mult: admiçind, prin imposibilitate, că pl. *ferri circula după des- 
pärtirea dialectelor, atunci, în arominâ, acest *ferri gar fi intilnit cu 
pl. rent <feari <feare < cerae (astăzi e fe), al cărui singular a fost 
şi este feară < cera — ceea ce ar veni să complice şi mai mult pro- 
blema, întrucît, pentru acest dialect, gar pune în discuţie nu nu- 
mai cronologia diftongărei lui é, ci şi cea a lui ¢ < t+é&, 1 şi f 
<c--e,i. Prin urmare, în epoca veche, pluralul sb. țară < terra 
nu putea fi decît farre, care, ulterior, în arominâ a devenit 4474179, 


niceanu — citatele reproduse fiind confruntate cu cele din ediţia 1-ii —, cu excepția 
următorilor trei cari vor fi amintiţi după ediţiile aci notate: 

Neculce — ediţia îngrijită de Al Procopovici şi apărută în Colecţia clasicilor 
romini, 1932; 

S. Dascălul — ediția lui C. Giurescu, 1916; 

Miron Costin, De neamul Moldovenilor — ediţia lui C, Giurescu, 1914. 

1 S. Puşcariu înclină a crede că e anterioară despärtirei dialectelor (cf. Zur 
Rekonstruktion des Urrumdnischen in Beihefte zur Zeitschrift für romanische Philologie, 
XXVI (1910), pag. 30, precum si Études de linguistique roumaine, 1937, pag. 78). 

2 Din punct de vedere fonetic, aceste trei fase sînt explicabile. Dificultatea 
© presintă admiterea formei “ferri care, de sigur, nu poate fi confundată cu feri(le) 
din secolul al XVI-lea, întrucât acest feri(/e) e resultat din färi(le) (cf. zöcelle) > zeci(le). 

3 In aromină avem şi substantive neutre ale căror plurale —se înțelege, fe- 
“minine — se presintă sub aceeași formă: casi-casurt, lapte-lăpuiri etc. — tocmai „ca şi 
feminine de la decl. a Dar Peles eri, , Earne-cărnuri, vale-väl'ien etc. © 

jar în dacorominä fart, trecînd prin fasele: terrae >> fearre>> one > 
țari! (cu trecere de la decl. Fila a M-a)> por > gör 

Incercăm să dăm o sugestie, fără a crede că ea poate fi ultima 
explicaţie. 

Avînd ca punct de plecare substantivele feminine de decl. a 
II-a, şi declinarea D şi-a văzut, pentru o bună parte din femininele 
sale, pe -e de la plural trecut la 3. Deci, plurale ca scare, farre au de- 
venit scari > scart, farri > jarr(i), ca şi (două) cărare > cărari > carart, 
(două) parte >> parti > parți etc. Atari substantive, pierzind cu timpul 
silaba finală prin trecerea lui -e la -i > +, au putut evolua spre 
scart, şar), ca şi cărari > cărări, parți >> părți — cf, şi cale-cäl} şi căt, 
vale-vâl etc. Această inflexiune nu apare la substantive masculine — 
de ex. cal-caf, par-part etc.; sporadic, ea apare în morfologia ver- 
bali dialectală: (ex) par, (tu) par? (foarte rar), (eu) sar, (tu) sări. 

Nu ştim dacă în genesa acestei inflexiuni trebue să vedem 
vre-un factor hotăritor numai în tendința de a se face distincţie 
de gen între masculine şi feminine — cf. casuri ca acesta: cal-ca¥, 
cale - cat >> cat. Credem, însă, că -¥? va fi contribuit în bună parte, dacă 
nu în tot, la acest fapt de fonetică morfologică — ceea ce s’ar putea 
susţinea recurgindu-se la următoarele cîteva constatări. In dacorominä 
avem case şi cds} — nicăiri căse. Corespunzător dr. capre, în aro- 
mini avem căpri (cu -i plenison din causa grupului consonantic pr). 
Se ştie că în dacorominä, astăzi, genitiv-dativul singular al substan- 
tivelor feminine e identic cu pluralul nearticolar al lor: (două) fălci 
sau nări, (unei) fălcă sau nărk; în aromînă, pluralul nearticolat al unor 
astfel de substantive e identic cu cel din dacorominä: fait, scări, 
Së, schinärt, dar genitiv-dativul singular articolat® al lor nu 
presintă inflexiunea: (a) falcdllet, scarâl'e?$, partile), schinaril'et — 
cu -e- aton trecut la -i în ultimele două cuvinte — fapt care nu 


1 Acest fari (bisilab) putea trece si la farrf mai ales la formele articolate: 
tarrile, tarrilor. 

2 In legătură cu această influenţă a lui -7, ne putem gîndi şi la aceea pe care 
© are şi asupra diftongilor ez si oz: seară = seră, moară- mori etc. 

3 Gen.-dativul sing. nearticolar e: fală, scară, parte, schinare (cf. Grai şi suflet, 
1, 218-224 si VI, 374). l 

4 In toponimia dacorominâ apare Scara (munte în jud. Argeş) cu genitivul 
Scarei: Izvorul Scarei. 

trebue scăpat din vedere, oricare ar fi explicaţia ce s'ar da acestei 
nelămurite probleme. 


Articolul definit enclitic şi proclitic 


Posiţia acestui articol e, credem, cea mai delicată problemă a 
morfologiei romiae. La tot ce s'a emis pind acum, vom alătura şi 
noi O ipotesă. 


a—. Mai indi, ceva cu privire la enclisa lui. 

Plecînd de la propositiuni de tipul următoarelor două: el 
ucide lupul şi ea varsă apa, nu încape nici o îndoială că topica 
respectivelor cuvinte în latina vulgară nu putea fi — admitind 
folosirea articolului — decît următoarea : ille! occidit ile! 
lupu şi illa versat illa aqua — ceea ce e în deplin acord cu 
ce apare în Romania centrală şi apuseană. Insă, ca şi astăzi 
bunăoară în limba romînă, şi în latina vulgară se putea ivi o to- 
pică de felul acesta: ille illu-lupu occidit şi illa illa-aqua 
versat — de unde, în limba romînă, am fi avut: el el-lup ucide 
şi ea ea-apä varsă. Pentru Romania răsăriteană, evitarea confusiei 
dintre pronumele personal şi articol İa atari construcţii sintactice nu 
se putea face decît folosindu-se, în compunere cu articolul, parti- 
cula ecce (eccu): ille ecce-ille lupu occidit, illa ecce-illa aqua 
versat — de unde, normal, în romînă a resultat: el acel lup ucide, 
ea acea apă varsă. 

Dar contopirea lui ecce cu ille,-a e cerută de toate limbile 
romanice: it. quello, quella; vfr. cil, celle; sp. aquel, aquella etc. 
Pentru Romania orientală, această compunere — care e, de fapt, o 
enclisă a articolului ille,-a faţă de eccu — va fi putut servi ca 
punct de plecare pentru post-punerea lui şi fata de substantive. 
Deci, circulind eccu + ille,-a, sa putut zice şi lupu + illu, 
aqua + illa. In felul acesta, oricare ar fi fost topica celor patru 
cuvinte din cele două propositiuni date ca tip, confusie nu putea 


1 Nu ne oprim asupra amănuntului dacă trebue să plecăm de la ille sau 
illu — pentru care cf, şi D. Găzdaru, Descendenții demonstrativului İlle, 1929, 
$ 29 —, după cum, pentru formele de acusativ, nu reproduceni pe -m final. 

exista pentru limba romînă, pronumele şi articolul râminind bine 
distincte, Prin urmare, spiritul sintactic al limbei romine se simţea 
bine orientat, fie că pornea de la ille eccu + illu lupu occidit (> 
el acel lup ucide), fie de la ille occidit eccu-t-illu lupu (> el ucide 
acel lup), fie de la iile occidit lupu + ïllu (> el ucide lupul), fie 
de la ille lupu + illu occidit (> el lupul ucide). 

Inceputurile de închegare a limbei romîne nu pot fi concepute 
fără o precisă limpezire a acestui esenţial aspect morfologic. Ca 
atare, fixarea lui în timp — şi anume cel mai tîrziu în ultima epocă 
a latinei vulgare — apare clar, aşa că, dacă ar fi ca să se admită şi 
vre-o influență eterogenă, aceasta nu ar putea fi decît una singură 
şi anume autohtonă, adică iliricä. 


b —. Dacă pentru nominativ-acusativ romina nu a cunoscut şi 
nu cunoaşte decît articolul enclitic, în schimb, pentru genitiv- 
dativ a cunoscut şi cunoaşte încă şi articolul proclitic. Dar această 
proclisä nu este identică în cele două dialecte — dacoromina şi aro- 
mîna —, nici la cele două genuri, nici la cele două numere. 


Sg. 


In dacorominä : al (< a lu) 


al lupului , al vulpei 
» aromini : al (<a lu): al 


lup , a li vulpe 


capre vespe 


In dacoromină : 4 :*ai sai 
: : ali capră , a li weaspe 


» aromînă ali 


PL 


ai lupilor , ai vulpilor 


In dacoromină : ai (<a i) 
: a  luchilor, a  vulchilor 


» arominä 4 


In dacorominâ: ale(< a le) : ale caprelor, ale viespilor 
» aromini :a za  căprilor, a  v'eschilor. 


Din acest tablou se desprind următoarele conclusii. 

1. Aromina cunoaşte proclisa numai pentru genitiv-dativul 
singular, masculin şi feminin, însă fără a folosi şi articolul enclitic: 
coada (sau ună coadă) al lup, dağ al lup; perlu (sau un per) a li 
vulpe, dağ a li vulpe. După cum se vede, aceste construcţii de 

morfologie sintactică cu substantive comune nu apar în dacoro- 
mînă; apar însă cele cu substantive proprii: casa lui Pătru, dan İyi 
Pătru; părul a į Mari, dau ai Mari. 

2. Spre deosebire de arominâ, dacoromina ne presintâ proclisa, 
odată cu enclisa, şi la genitivul plural: ai fetelor, ale feciorilor. 
Aromina, la singular, recurge ori la enclisă ori la proclisă; la plural 
numai la enclisă: af cine sau a cinilut, a li feată sau a featălei; a 
din'ilor, a featilor. 

3. Proclisa din arominâ indică atit genitivul cit şi dativul, în 
timp ce întreaga proclisă dacorominâ arată o posesiune şi, prin ur- 
mare, se construeşte numai cu genitivul, exceptind proche de 
singular feminin o i! — astăzi, foarte rară — care indică şi dativul. 

4. In arominâ, genul articolului proclitic e în funcţie de genul 
substantivului posesor: oclYxl al cal, gura al cal; dintile a li apă, 
limba a li Yapă, In dacoromînă, exceptind forma feminină singulară 
a i, genul aceluiaşi articol e atît la singular cît si la plural în funcţie 
de genul substantivului sau substantivelor posedate: (ochiu) al ca- 
lului, (ochi) ai cailor; (gură) a calului, (guri) ale cailor; (dinte) al 
iepei, (dinţi) ai iepei; (limbă) a iepei, (limbi) ale iepelor. 

Trecind peste aceste conclusii, a căror semnalare ne arată clar 
că aromina € dialectul care ne presintă urme de evoluţie istorică 
interesantă a problemei, ne vom opri asupra originilor celor patru 
forme de articol proclitic: al, a i, ai, ale. 

Acum unsprezece ani, În studiul Cercetări în Munţii apuseni 
apărut İn Grai şi suflet, II, am menţionat, ca particularitate sintac- 
tică, această problemă, promitind o reluare a ei. Mentionarea 
făcută acolo a prilejuit din partea lui Al. Procopovici şi N. Drăganu 
explicaţii amănunțite publicate în Revista filologică, I, 249-257 sill, 
308-314, 

Fără a putea lua în consideraţie părerea lui D. Găzdaru că 


1 Această proclisă apare numai înaintea substantivelor proprii. La atitea atestări, 
de menţionat şi următoarele; săntu acele vit date zestrea ii Chiritoe (1. Bianu, Docu- 
mente româneşti, 1907, I, pag. 62); să fie Domnu at noastră tara Moldovei (ibid., pag. 
177); părțile îi Urechioae {L.T. Boga, Documente basarabene, X (1930), pag. 7); an 
fost a lui Vasălachie ai Mibălăchioaiei (ibid, XIV (1931), pag. 19); a ţinea san a 
opri o parte de ocină ce să va vini partea îi Isträtoae din Iurceni (Aurel Sava, Docu- 
mente privitoare la tirgul şi ținutul Lapujnei, 1937, pag. 88). 

al ar putea reproduce pe illu cu Y- > a-', amintim că a din cele 
patru forme de articol reproduce pe a d— ceea ce rămîne admis. 

Ca orice altă preposiçiune, în latina vulgară ad se construegte 
şi cu alte casuri, nu numai cu acusativul, ca în latina clasică. Deci, 
construcţii cari să respecte casul, cum ar fi ad illum, ad "am, 
ad illos, ad illas, nu pot explica formele articolului nostru 


proclitic. Singurele construcţii ce pot fi admise Ja basa lui sînt 
următoarele : 


ad illu {P > dr, a le > al çar, al 


ad ïllaci >, ali sai, ali 
ad illi ew dÉi sén — 
ad ïllae >» ak > ale,» — 
Sub raportul fonetic, singura formă care cere o lămurire e ar. 
a li. De fapt, în aromînä ar fi trebuit să avem a l'i. Forma fiind 
atonă în frasă sau în declinare, palatalisarea lui / uşor s'a putut 
pierde. De altfel, exemple de această depalatalisare în arominâ mai 
Sînt: /işor „uşor“ a devenit disor, l'epure se pronunţă şi lepure — 
depalatalisarea apărînd, probabil, mai întti la o formă ca lipurusit — 
etc. Prin urmare, ar. a li, care precede numai substantive feminine 
posesoare, nu poate fi derivat în nici un cas din articolul masculin 
a İk>>al, aşa cum am putea admite, în adevăr, că actuala formă 
dacoromină populară a li reproduce pe 4 l/u. In această privinţă, 
în dacorominä confusia de gen e curentă — ceea ce nu apare İn 
arominä. 


Rämîne să menţionăm un ultim aspect al acestei probleme. 

Se ştie că articolul romin enclitic şi proclitic a luat naştere din 
formele adjectivului demonstrativ ille,-a, din care, de altă parte, 
a resultat pronumele personal el, ea cu intreaga-i declinare. Deose- 
birea stă în faptul următor: pron. pers. e/, ea reproduce forme 
accentuate, deci de sine stătătoare în frasă, ale lui ille,-a, pe cînd 
articolul represintă forme neaccentuate în frasă, ale aceluiaşi ille, -a, 
deci forme în funcţie de substantive (sau adjective) înaintea sau İn 
urma cărora erau puse, La genitivul(-dativ) singular şi plural, ma- 
sculin şi feminin, formele pronominale nu puteau fi decît următoarele 


1 Descendenții demonstrativului We, pag. 52 şi 118-123, 


80472,—2 

trei: (ad) illui, illaei, Yorum, de la care, normal, în aromînă 
avem: a lut, a let, a lor. Pentru genitiv, în acest dialect avem 
construcţii ca acestea: (muntile, munfil'iz apa, apile) a lui, a let, a lor 
Avem, aşa dar, numai trei forme pronominale de genitiv, „fiecare 
din ele putindu-se construi rînd pe rînd cu oricare număr şi gen 
al substantivului ce arată o posesiune. 

In dacoromină, însă, avem un complex cu totul deosebit şi 
anume: 


al 


pi } lui, et, lor; a} lui, et, lor, 


ceea ce ne arată că, înaintea fiecăreia din formele pronominale Jet, 
ei, lor apare articolul proclitic al, a, ai, ale — exact ca în construcții 
cu substantive. Prin urmare, pe lingă cele trei forme normale ce 
apar şi İn arominâ: a lui, a (l' Jei, a lor, mai sînt şi celelalte. Dar nu 
vedem cum gar putea explica în latina vulgară alăturări ca ad 
illum lui, ad (lr illaei etc., din cari ar fi resultat al lui, 
ai ei etc. — să avem, adică, a face cu aceeaşi parte de cuvint 
jucînd concomitent rol si de articol şi de pronume. Mai curînd 
credem că în construcţiile 4/ + li, ei, lor; ai lui, ei, lor; ale + 
lui, ei, lor avem a face cu o analogie pornită de la genitivele sub- 
stantivelor precedate de acest articol proclitic: cu timpul şi numai 
în dacorominâ, pronumele au putut ţinea — cum era şi firesc — loc 
de substantive şi s'a putut zice 4/ ei (ca şi al vulpei), ale lui (ca şi 
ale lupului) etc. 

In strînsă legătură cu această problemă, vom releva cunoscuta 
particularitate caracteristică graiului moldovean şi, mai ales, dialec- 
tului aromîn. E vorba de articolul-preposiçiune a folosit înaintea 
genitivelor şi dativelor. 

In trecut, ca şi astăzi, graiul moldovean, alături de articolul 
al, a, ai, ale, a folosit curent şi construcţiile cu a. Din bogatul 
material pe care l-am extras din limba cronicarilor moldoveni des- 
prindem. cîteva atestări în cari rolul acestui a e variat: 1. în al ze- 
cele an a domniei lui Bogdan-vodă (Ureche, 185); 2. Acest pămînt a 
Moldovii (Neculce, 3); După doi ani a domnie: lui Bogdan-vodä 
(Ureche, 149); 4. o samă de boieri a Ducăi-vodă (Neculce, 92); 5, 
au însemnat toate pre rind, şi a noastre şi a lor (S. Dascälul, 18): 6. 
lacrimile cele multe a săracilor (Neculce, 151); 7. să nu bie lauda a 

İni Laski (Ureche, 214); 8. să-și tocmească lucrurile a răsboiului celui 
de "oi (M. Costin, 301); 9, cărțile a Lupului vornicul (N, Costin, 
II, 105); 10. au şi început... a luare bucatele a boierilor lui Mihai- 
vodă (Neculce, 238); 11. armele ji caii au rămas a prinxätorilor (Cron. 
anon., HI, 164); 12. nu vor lua a mănăstirei nimică (Neculce, 11). 

Dam şi pentru aromină — în care articolul plural ai şi ale nu 
apare — cîteva exemple: 1, un om a mei ——omlu a meñ; 2, do! ochi a 
ursălel — oc'il!i a ursălel; 3. ună cheatră a loclut — cheatra a loclut; 
4. doaăă ape a valillet— apile a valillel; 5. aduc a voañä pine; 
6. oile armasiră a noaŭă; 7. bagă a calut căpestrul; 8. deadiră foc a 
pădurilor. 

Din cele citeva ipotese ce pot fi aduse pentru explicarea acestui 
a din arominä, cred că cea mai plausibilă ar fi următoarea: prepo- 
sitiunea a din exemplele 5, 6, 7 şi 8 — o construcţie sintactică nor- 
mală, de origine latină şi curentă şi în alte limbi romanice —, s'a 
întîlnit cu articolul singular feminin a (und casă a mea); cu timpul, 
acest 4 s'a generalisat şi pentru celelalte patru casuri, mai ales că 
această generalisare putea fi susţinută şi de anumite turnuri sintac- 
tice, cum ar fi următoarea: scot a #rsället (dativ) ocl'il't — scot ocl'il'} 
a ursallet (genitiv care, pentru un simplu vorbitor, poate fi şi un 
dativ). 

Pentru 4 din graiul moldovean, dacă ar fi exclusă ipotesa unei 
infiltratiuni de origine aromînă, cred că ne-am putea gîndi la aceeaşi 
explicaţie ca pentru a din aromină. Dar, e posibil ca formele Ai, 
ai şi ale să se fi redus la a în construcţii ca acestea: al lui > a 
lui, ai inimei > a inimei, ale legei > a legei. 


Numeralul 


Şi aci tot aspecte de articol ne vor interesa. 


a—, Se ştie că astăzi în dacorominä puţine sînt numeralele 
cardinale cari se articolează: unul- una, unii- unele, (tus)trele, zecile, 
(sutele), miile. In romina veche foarte rar apar exemple ca acesta: 
celi ce vapae aduce şi cincizecii pierdu!. In toponimie: La doule 


1 Coresi, Carte cu învățătură, publicată de S, Puşcariu şi AL Procopovici, I, 533%, 

cruci! (jud. Ialomiţa, com. Poiana); pe versantul răsăritean al mun- 
telui Penteleu curg Şaptele izvoare. In poesia pupulară: 

Cu trei coade pe spinare, 

Cîte trele gălbioare 2. 

In arominâ, numeralul cardinal primeşte articolul enclitic la 
toate numerele, la amîndouă genurile şi chiar la formele de genitiv- 
dativ, Alături de un, und, circulă mai rar şi unlu -una — dar fără 
formele de nominativ plural ca în dacoromînă. Avem, apoi: doYl'i- 
doaitle, Gell: - tretle, patrul'i-patrule..., noaăl!i - noaiile, dzajil't - dzaşile.. , 
şcasprădzapli - şeasprâdzağile...,  şeaptesprăvinghiţl'i - seaptesprav'in- 
gbijle..., treidzdtioptul’t - treidzdfioptule.., etc. — cu genitiv - dativele re- 
spective: a do?lor- a doaălor, a tretlor, a patrulor..., a noaălor, a dzatilor..., 
a seaspradzafilor...., a seaptespräv'inghiflor…, a treidzățioptulor.... etc. 
Pînă la 7.000, toate numeralele au cîte o formă pentru fiecare gen 
(patradzäfilli - patrudzäfile), exceptind alogenul 700 care, ca şi 7.000, 
are numai formă de feminin: sutile, n'il'ile— ca şi în dacoromini. 

Abstracçie făcînd de numărul 7, articolarea numeralelor cardi- 
nale e, ca spirit morfologic, absolut logică. Deşi astăzi această ar- 
ticolare enclitică nu e cunoscută dacorominei, credem că şi în acest 
dialect va fi existat cîndva, chiar dacă formele zecilor, sutelor şi 
miilor nu ar constitui o dovadă. Cu timpul, această străveche arti- 
colare va fi fost concurată şi, în cele din urmă, înlocuită cu arti- 
colarea proclitică făcută cu ajutorul pluralelor cei - ce/e: cei dai - cele 
două, celor trei etc. 

Să urmărim acum numărul 7— la care putem alătura articolul 
nedefinit un - ună sau o cu pluralul 4x:(5)- nelle). Nimic nu poate 
justifica articolarea acestui număr, întrucît el, prin el însuşi, repre- 
sintă o noţiune neprecisă, nedefinită. In afară de ce ne ofere aro- 
mina, dovada cea mai bună că articolarea lui — masculină şi femi- 
nină, la singular şi plural — este ilogică e faptul că la genitiv-dativ 
nu apare articolul: nu se cunosc forme ca #nului sau unilor - une- 
lor’. Prin exprimări ca nul din ei sau una din ele căzu nu se aduce 
absolut nici o precisare, deși cele două forme de numeral sînt ar- 


1 Mai des se aude La crucile două, 
2 Tocilescu, Materialuri folkloristice, 1303. 
3 Pentru explicaţia articolărei #anl - una, cf. mai jos nota 3 de la pag. 14. 

ticolate. Un -ună se suprapune în totul noțiunilor cineva, oarecare 
şi nu există nici o rațiune ca atari forme să primească articol. De 
aceea İn aromînă se zice: un di el? sau und di eale cădzu. Şi e 
logic, pentrucă nu se poate şti cine anume din ei sau din ele a 
căzut, 

Că şi dacoromina a cunoscut İn trecut o mai intensă circu- 
İaçie a formelor normale un- und, *uni - une, aceasta ne-o documen- 
tează şi limba cronicarilor moldoveni, din cari vom da cîteva citate: 
aducindu-i aminte si de une şi de alte (Ureche, I, 199): İz une 
Jetopiseţe de ale noastre nimica nu scrie (S. Dascălul, 40); ax 
fost lăcuste, însă pre une locuri (M. Costin, I, 346); nice de une 
lucruri să nu poată socoti şi a isprävire (N, Costin, I, 480); pre 
une locuri i se arăta lucrurile (Neculce, 400) să se poată pä- 
şuna pre une parti de loc (Cron anon., III, 177) etc. Atestări iden- 
tice apar şi în documente: călugării să mânince.... ca fraţii de une 
bucate si să bea toți de o băutură !; fiind locul necdutat, San inpre- 
surat despre une pârji?; au făcut fel de fel de amestecäturi intr aceli 
moşii, une părți trägindu-le dipe ma-sa...., alte parti le-au tras la sine? 
etc. — Pentru formele und şi une, cf. şi compusele, curente şi 
astăzi: de-und-zi, di ună vremi că („de vreme ce“) *, yne-ori, sau 
ar. und-oard „odată“. Cit priveşte pluralul masculin #ni, nu cu- 
noaștem nici O atestare documentară; dar de existenţa lui nu ne 
putem indoi de vreme ce avem forma articolată unii. 

Pluralele uni şi une au dispărut din arominä, fiind înlocuite 
prin niscînț(i) - niscinte (şi niscing(i) - niscinte) << ne- ex - quantum, 
cari, ca şi dr. cifiva-citeva, nu se articolează niciodată, Cu privire, 
însă, la formele de singular ale acestui numeral cardinal, socotit şi 
ca articol nedefinit, dăm şi pentru aromină cîteva exemple: ai? - 
Jedi 40 di dzinirt, unu şi-un! (P. Papahagi, Basme aromine, 114°); 
cite un, cite un, pri unghi (ibid, 8393); top alepti, un si un (Bibl. 
naj. a Arominilor, I, 130); un spri un — ti l'ea baraja (ibid, Tl, 44); 
tritea dzilile ună cîte ună (P. Papahagi, Basme... 15; 6621; 9258; 13424); 


1 L Bianu, Documente rominesti, I (1907), 130, 

2 Dumitru Z, Furnică, Din istoria comerțului la Romini, 1908, pag. 18. 
3 L, T. Boga, Documente basarabene, XVIII (1936), pag. 39, 

4 Ibid, I (1928), pag. 127. 

ni ună, ni doañă (ibid, 3741); ni ună, ni altă (ibid, 56%; 60%); 
di ună, di altă (ibid., 371) etc. 


b —. In dacorominâ, exceptind forma éntiivl,-a, intlii-ele, toate 
celelalte numerale ordinale se formează cu numeralul respectiv ar- 
ticolat şi precedat şi de articolul ai (a), mai rar cu pl. masc. ai 
şi niciodată cu pl. fem. ale. Deci: al doil(e), a dona, ai doit şi ai 
doile!; al optul(e), a opta, ai optul(e) etc. Prin urmare, numeralul 
ordinal primeşte şi articol proclitic şi articol enclitic. 

In aromînă problema nu are același aspect. In acest dialect 
numeralul ordinal e încă folosit numai pini la n-rul 10, fără articol 
proclitic dar totdeauna cu cel enclitic, exact ca orice adjectiv, atit 
la singular cit şi la plural. Aceste zece numere? — pentru cari 
vom da cîteva trimiteri numai la P. Papahagi, Basme aromine 
— sînt următoarele: (4217'in — (i)ntin'ea (1471) cu pl. Gau 
G)nün'ile, alături de care circulă şi #nlu- una? (822, 461%); dotu- a 
doaita (46177; 477, 53%, 65%); ein a treta (822, 1461, 41427, 46190 
(erlu); 129%, 3195, 46415); paturlu-a patra (46192; 32416); jinjile şi 
țintirlu- a finjea (461%); şeasile-a seasea (46195); seaptile-a seaptea 
(462'); optul - a opta; noaïlu - a noaita (1062); dzaţile *- a dzaţea (77%). 
Foarte rar se constată cite un ordinal mai mare decît n-rul 10, 
cum e forma patrudzapilu = „al 40-lea“ (Basme aromâne, 22290). 

Din cele expuse mai sus reiese că, în arominâ, primesc arti- 
colul -/e de singular masculin numai numeralele terminate în -e 
(-i): pingile, seasile, seaptile. Credem că nu se poate susţinea părerea că 
şi celelalte numerale, neterminate în -e (cum ar fi patru, opt), vor 
fi circulat în compunere cu -/e®, ca în dacoromini. In arominâ se 


l ue It era cei ce; apostolii, ai doii după înviere (Coresi, Carte cu învă- 
pătură, ed. Puşcariu — Procopovici, 3047); întîi, apostolii; ai doilea, prorocii; ai treilea, 
învățătorii (ibid, 31718); boeri cei ai doile fac slujba (cronicarul Gheorgachi, III, 311). 

2 Astăzi, formele curente în arominä sînt cele de origine grecească, 

3 Socotite ca numerale ordinale, e logic ca aceste forme (un- ună) să pri- 
mească articolul enclitic. Cu timpul, nu a fost greu ca această articolare să şi-o 
Însuşească aceleași forme si în funcţia lor originară de numerale cardinale: smul - una. 

4 Formele masculine ale acestor zece numere apar, în jocurile de copii, alte- 
rate astfel: urlu, dorlu, terlu, parlu, tirlu, sarlu, sdbirlu, öburlu, nodurlu, dzărlu (P. 
Papahagi, Din lit. pop. a Arominilor, 97). 

5 Th. Capidan, Arominii — dialectul aromin, pag. 405. 

zice, în adevăr: (calu alagă) an-patrulea = „(calul aleargă) în cele 
patru [picioare]“; dar acest an-patrulea nu e un numeral ordi- 
nal, ci e un cardinal de feminin plural, Tot aşa: an-treilea = „în 
cele trei“ indică un joc ce constă din trei sărituri — şi acest nu- 
meral nefiind decît un cardinal. — Greşit sînt considerare ca fiind 
ordinale si pluralele masculine si feminine de felul acesta: tu treïle 
dzile, tu noaul't mest! etc. — plurale cari sînt numerale cardinale. 
Şi e absolut logic să fie cardinale, pentrucă spiritul unei clasări ad- 
mite individualitäti — deci, forme de singular —, nu colectivităţi. 

In fine, de remarcat că, in arominâ, ordinalele feminine pri- 
mesc înaintea lor prepositia a începînd cu a dona, pe cînd la cele 
masculine nu apare — ca în dacoromina — nici al nici ai. 

Revenind la dacorominâ — si fără a ne opri asupra lui -e de la for- 
mele masculine al patrule, al optule şi al noule, şi nici asupra lui a am- 
plificativ (al doilea) cu origine de fonetică sintactică (al doile a 
plecat > al doilea a plecat) —, vom reçinea următoarea constatare. De 
acord cu ce ne ofer şi celelalte limbi romanice, apariţia articolului 
proclitic şi enclitic la ordinale nu se poate împăca cu spiritul logic 
al morfologiei de origine latină. Trebue să admitem că şi în daco- 
romînă aceste numerale vor fi circulat cîndva ca în arominâ, adică 
numai cu articolul enclitic -/ sau -le — ceea ce le putea da perfect 
adevărata lor funcţie precum şi forma lor normală. In casul acesta, 
ar urma să concludem că această construcție cu al (a) si ai (fără 
ale) e o analogie după genitivul substantivelor din dacorominâ ar- 
ticolate si proclitic si enclitic si că această analogie s'a aplicat chiar 
şi asupra aceluiaşi cas din declinarea ordinalului. 

Asa fiind, rămîne, prin urmare, stabilic că şi numeralul ordinal 
nu era decît un adjectiv, articolat enclitic si numai la singular. In 
acest cas, evident că el putea avea si o formă de genitiv-dativ. In 
aromina sînt curente forme ca a doïlut- a doaiil'et, a seaptilut- a şeap- 
tillet etc. Acest genitiv-dativ apare şi în dacorominâ, dar precedat 
şi de articolul proclitic: ce, al# zeacelui şi celui cu bună fnfeleprie 
să ne închipuimi ?. Deşi asemenea forme sînt extrem de rare, totuşi 
nu credem să avem a face cu „une forme forgée ad-hoc “°, pentrucă 


1 Ibid, pag. 407. 
2 Coresi, Carte cu învăţătură, ed. Puşcariu-Procopovici, 42839, 
3 Ov. Densusianu, Histoire de la langue roumaine, Il, 179, 

un identic genitiv-dativ apare — o singură dată — şi la Nic. Costin, 
I, 387: în zilele al trilui Cazimir crain. In plus, atari forme, dar fără 
articol proclitic, se oglindesc İn ce ne presintä aromîna şi astăzi Încă. 

In dacorominâ, azi, mai ales la genitiv-dativ, ordinalul apare 
precedat de celui de, celei de, celor de: celui de al doilea, celei de 
a patra, celor de al sau a cincea — construcţie necunoscută arominei. 


Pronumele 


Vom releva numai anumite aspecte, dintre cari unele — ca şi 
la celelalte părți de cuvînt studiate mai sus — privesc İntr'o oare- 
care măsură şi sintaxa. 


a —. Astăzi, in dacorominä, dativul singular de la cele trei 
persoane ale pronumelui personal, precum şi acusativul masculin 
singular şi plural de la pers. a 3-a, cunosc şi formele cu f- pro- 
tetic: îmi, îţi, îi; îl, îi. Aci trebue amintit şi reflexivul își. Pentru 
dativul singular şi acusativul plural masculin de la pers. a 3-a, ro- 
mina din secolul al xvi-lea ne presintă dese-ori forme fără protesa 
lui î-: neputeare i iaste a se spăsi (Coresi, Carte cu învățătură, 435%; 
43610, 15); de unde î-să oasele şi vinele (ibid, 50721); Si răi rau i 
perdu (ibid., 299%). Fără a da exemple, menţionăm că, în arominâ, 
formele respective curente sînt n'i şi n't, jf si p, li şili; Le şi, 
l'i şi (i; şi şi și — deci, fără proteticul î-. Toate se suprapun, prin 
urmare, respectivelor forme latine: mihi, tibi, ïllī; illu, ii; sibi. 

Cit priveşte explicaţia acestei probleme de fonetică sintactică, 
nu credem în cea formulată de Candrea-Densusianu în Dicţionarul 
etimologic al limbei romine, pag. 85, unde se spune că î- a apărut 
atunci cînd una din aceste forme pronominale „nu era precedată 
de un cuvînt terminat cu vocală ori nu urma unui începător cu 
vocală, de ex. cînd îi spui“. Credem că acest 3. ea născut dintr'un 
-4, ca şi dintr'un #, în care se termina cuvintul ce preceda 
forma pronominală. Exemple: „ani mulți“! mi - zise a putut de- 
veni „ani multi)“ îmi zise; şi tot aşa: prin munţii Loi > 


1 Ca şi astăzi în arominä, şi în vechea dacorominâ ~? final se menținea İn 
atari casuri, formînd silabă întreagă, 

prin munf(i) îl văzu etc. La fel şi pentru -u > î-: Destuln i 
iaste İsi (Coresi, 2. c., 3682) ușor a putut evolua spre destul- ut > 
destul-it > destul i, Casuri identice pot fi urmărite şi astăzi: po- 
porul încă mai pronunță Lungu-i drumul ..., sau Cîtu-i muntele de 
nalt etc., alături de pronunțarea Lung îi drumul... Cit îi muntele 
de nalt etc. De altfel, această trecere a lui # aton bie cunoscută 
şi din alte casuri atît dacorominei cit și arominei. 


b —. Ipsu -ipsa ne presintă, și el, probleme interesante, 

In primul rînd relevăm că formele normale de nominativ- 
acusativ singular şi plural apar gi astăzi în aromină: isi, isd; işi, 
ise — cu e> i, fiind şi atone in frasă. O singură dată am întâlnit 
forma esu: Dupi moartea a tati-sul vine întPesu 1. Alături de acestea 
cari sînt rare, mai des circulă formele dis(#), disă; dişi, dise — deci, 
fără n care apare în formele dacoromine dins, -ă; dinsi, dinse. Dar 
formele curente şi generale în aromână sînt nis, nisä; nis, nise (nearti- 
colate), cărora, în dacoromina veche, le corespund nus, nusd; nusi, nuse. 

Genitiv-dativul singular şi plural al demonstrativului ipse, -a — 
adică ipsui, ipsaei, ipsorum — nu a lăsat nici o urmă nici în da- 
corominä, nici în arominä. In amindouă dialectele la aceste ca- 
suri apar formele respective de la ille, -a, adică Jui, (Mei, lor — 
pentru cele dacoromine dinsului, dinsei, dinsilor, dinselor, v. mai jos. 

In morfologia şi sintaxa latină, rolul lui ipse,-a, -um era 
absolut identic cu cel al lui ille,-a,-ud. Ca atare, articolarea 
lui nu putea avea nici o rațiune. Pe cit de logică e forma prono- 
minală ef < “illu <ille şi de nelogică ar fi o formă ca *elul, 
tot atît de logică e şi forma (d)in)s < ipsus < ipse şi de ne- 
logică e, ca origine, forma articolată dinsul. — Pentru acest aspect, 
cf. mai jos şi istu,-a. 

După cum am văzut, în arominâ representanyii acestui adjectiv 
demonstrativ nu cunosc articolarea?, Iată cîte un singur exemplu 


l Mihail G. Boiagi, Gramatică romînă san macedo-romină, ed. P, Papahagi, 
1915, 200 şi 262 (sub intresu). 

2 O excepţie de la această regulă ne o presintă mai ales graiul comunelor 
Muloviste şi Gopeşi din apropierea Bitoliei — cf., pentru acestea, G, Weigand, Die 
Aromunen, Il, 224; 230; Almanabul macedo-romin 1903, 20; P. Papahagi, Basme aro- 
mine, 661. 

pentru cele patru forme: Cx aistu cal is börnen tut (Basme aro- 
mine, 402) sau Nis ['aspuse (ibid., 42499); armase singură nisä (ibid., 
4615); Nu putem not, dzițea nist (ibid., 4525); dzisiră nise (ibid., 14319). 

In dacorominâ, astăzi, articolarea lui e curentă şi se datoreşte — 
credem — faptului că ins, -ă, începînd să însemneze „om, persoană“, 
a putut intra İn rîndul adjectivelor. Avem, aşa dar, dinsul - dinsa, 
dinşii - dinsele. In secolul al xvi-lea formele nearticolate nu erau 
rare. Rar, ele apar şi în limba cronicarilor: ai mai mici, carele 
toate de însă se fin (S. Dascălul, 11111); sfinta pace, ce pre însă... am 
ținut (N. Costin, II, 98); încă şi alte semne multe sînt, de nimica nu 


însemnează de înse (S. Dascălul, 441%). 
O altă dovadă că ele nu au cunoscut articolarea ne-o oter 


chiar formele dacoromine actuale compuse cu forme pronominale 
enclitice: insu sau însă ++ mi, fi, şi şi ingi sau İnse—-ne, Vă, si. 

In directă legătură cu această enclisă, de remarcat că între 
-mi, -fi, -ne, —Dă, -şi Şi insu, -ă, İnşi, -e nu există nici un raport 
gramatical, pentrucă aceste din urmă sînt demostrative în nomina- 
tiv-acusativ, pe cînd primele sînt forme de pronume personal în 
dativ, cerute de verbe drept regim complementar indirect. Ca atare, 
ca evoluţie istorică, actuala ortografiere a acestor enclitice nu e 
logică, întrucât — ca să dăm măcar citeva exemple — exprimarea 
eu insu-mi fac a luat naştere din ex insu mi?-fac ego ipsu 
mihi faco. Tot aşa: ea insd-si zice < ea însă şi-zice < illa 
ipsa sibi? dicit, voi înși-vă scrieţi < voi İnşi vă scrieţi < vos 
ipsi vobis scribitis etc. Cu timpul, aceste enclitice s'au dedu- 
blat, pentru ca astăzi să avem construcții ca ep însumi îmi fac, 
ea Însăși İşi zice, voi îngivă vă scrieţi. Odată fixate atari construcţii, 
au putut apărea apoi şi acele cu verbe active cu un regim com- 
plementar (ex.: and: tu însuţi auzi), cu verbe pasive şi reflexive: 
el însuşi e purtat, ele înseși se leagănă; şi cu cele ajutătoare: tu in- 
Safi eşti, voi însevă aveţi. 


1 Cf. exemple numeroase la I. A. Candrea, Psaltirea scheiană, 417 (sub însu) 
şi Ovide Densusianu, Histoire de la langue roumaine, II, 182-183. 

2 Cu privire la ortografierea unor atari forme enclitice, cf. ce am spus și în 
vol. If din Biblioteca națională a Arominilor, pag. XIX. 

3 1. A. Candrea explică acest -ÿ din ipsi >> *issi (Psaltirea scheiand, § 154) — 
ceea ce nu poate fi în acord cu celelalte enclitice pronominale ca -mi < mihi, 
“fi < tibi etc. — Cf. şi Al Procopovici, Revista filologică, I, 314-323. 

In arominä, astăzi nu mai circulă acest pronume în compunere 
cu encliticele -mi, -fi, -şi etc. — cf. Grai si suflet, IV, 87. 


c —. Spre deosebire de ipsu, -a, demonstrativul ïstu > esi, 
İsta > eastd, İsti >> esti, istae >> easte şi-a păstrat în amîndouă dia- 
lectele şi formele de genitiv-dativ singular şi plural: istui > isi], 
istaei > iştéi!, istorum > istâr — cu atonul e < ï trecut la i 
şi cu accentul pe ultima silabă (cel puţin, în aromînă). Ceva mai 
mult: cum era și logic, acest demonstrativ, cu compusele sale, nu 
a cunoscut şi nici nu cunoaşte articolarea. Forme ca acestii din ro- 
mina veche, curente şi la cronicarii moldoveni ?, nu ne pot arăta 
nimic, întrucît, pe de o parte, aromina nu ne ofere nici această 
articolare, iar pe de altă parte, nici dacoromina nu cunoaşte forme 
ca acestul sau acestele î, şi cu atit mai puţin o declinare articolatä 
a lor cu forme ca acestului, acestilor, acestelor. 


d—. Atit în dacorominä cit şi in aromînă, relativul qua- 
lis >> care şi-a păstrat toate formele: *qualui >> cardi‘, * qualaei > 
cărâi, *quales > care”, *qualorum > cärér — formele dacoromine 
cărui, cărei şi căror (cu accentul pe 4) sînt influențate de care. 


1 Genitiv-dativul din aromină al acestui demonstrativ nu poate contrazice cu 
nimic afirmarea că, în declinarea substantivelor, şi singularul femininelor a cu- 
noscut O singură formă pentru cele patru casuri (cf. şi mai sus, pag. 5). Acest 
demonstrativ, neprimind in declinarea lui articol ca un substantiv sau adjectiv, 
logic era ca genitiv-dativul lui si se deosebească de nominativ-acusativ prin termi- 
natiunile-i proprii -ui şi -aei — deosebire pe care, pentru substantive si adjective, 
o aduceau terminatiunile respective ale articolului enclitic ille, illa. 

2 Acestii fiind lei sălbatici (Ureche, I, 203); Numai acestii an fost oameni neîn- 
vätati (Neculce, 4; 213; 230; 356 etc.). 

3 Femininul dacoromin aceasta (casa aceasta sau aceasta spuse) ar putea face 
impresia că e un nominativ singular articolat. De fapt, avem a face cu -a final 
amplificativ, care apare şi la alte demonstrative ca și la alte părţi de cuvint şi care a 
resultat pe cale de fonetică sintactică: acest auzi >> acesta auzi sau acest ala) sie, acesta 
a(u) zis etc. Credem că e mai puţin plausibilă părerea că în acest -æ ar trebui să 
vedem o continuare a lui illac (cf. Candrea-Densusianu, Dict. etim. al limbei ro- 
mine, pag. 86), sau şi a lui hac (cf. I. A. Candrea, Psaltirea scheiand, $ 91), 
Pentru illac se pronunţă şi S, Puşcariu, Dacoromania, Il, 43, 

* Cu privire la această accentuare, cf. şi H. Tiktin, Der Vocalismus des Ru- 
mânischen, in Zeitschrift fir romanische Philologie, X (1886), 250. 

5 Pluralul acestui relativ e ortografiat astfel: care şi cari. Sub raportul sin- 

Ca si astăzi în literatura religioasă, articolarea acestui relativ 
era curentă şi în secolul al xvi-lea. Fa apare şi în limba cronicarilor 
moldoveni: gonind un zimbru, carele l-au şi vinat (Ureche, I, 131); 
Scarlat, carele gi sulgeria împărătească o ţinea el (Neculce, 18): asu- 
pra tärei, carea era stricată (M. Costin, J, 289); Turcii, carii se vedea 
(S. Dascălul, 141); ax venit toți, carii mai în grabă, carii şi cu oarece 
xâbavd (Acsinti Uricarul, II, 131); rădică şi alte dări, carele mau 
mai fost (Ureche, I, 238); ostile carele le lăsasă la Leva (Neculce, 
39). — Dar această articolare din dacorominä nu are nici o rațiune 
istorică — ceea ce se poate constata şi din formele de genitiv-dativ 
singular şi plural, unde nu avem nici carelui nici carelor. 


e. —. Privite din acelaşi punct de vedere, vom mai menţiona 
aci şi ürmätöarele nedefinite. 

1. Alt, -ă şi-a păstrat in cele două dialecte toate formele de 
declinare, dar articolarea lui din dacoromînä — curentă şi în se- 
colul al xvrlea ca si la cronicarii moldoveni — nu e cunoscută nici 
astăzi arominei. Formele normale, adică nearticolate, apar şi în da- 
corominâ, dar numai la feminin: nu de altă Sau apucat, ce iar de 
asuprele (Ureche, I, 242); şi unele şi alte ca aceale (Coresi, Carte 
cu învățătură, 472%); Prea învățat, multe limbi ştia: elineste, latineste... 
şi alte (Neculce, 121). De altfel, aceasta se poate constata şi din 
compusul — curent şi astăzi — alte-ori, care e identic cu une din 
une-ori. 

Ca să se vadă şi mai bine deosebirea ce există in această pri- 
vinta între arominâ şi dacorominä, dăm cîteva exemple. 


In aromînă: In dacoromînă: 
Un Wine, alin fudze; Unul vine, altel pleacă; 
AM Win, alf fug; Alții vin, alții pleacă; 
Und fudze, altă wine; Una pleacă, alta vine; 
Alte fug, alte Yin. Altele pleacă, altele vin. 


Compusul, care apare des în romina veche, alalt-alalta, alalţi- 
alalte, cu genitiv-dativele alölini (nu şi alaltei), alăltor, se întîlnesc 


tactic, acest relativ e indentic cu relativul ce. Totuşi, credem că acest care trebue 
trecut İn categoria substantivelor de decl, a Ill-a: cine-cini, vulpe-vulpi. Folosind 
şi pentru plural forma care, ar urma ca pluralele oarecari şi atari să le ortografiem 
Ja fel cu singularele lor. 

cu aceleaşi forme din aromini: alantu-alantd, alanj(i)-alante; alântni, 
aläntei, aläntor. | 

2. Ca toate nedefinitele, şi tot(t)us,-a,-um nu putea primi 
articolul. Ca atare, genitiv-dativele trebuia să fie totui, totaci, 
totorum. Dar nici aromina şi nici dacoromina nu au cunoscut 
genitiv-dative ca totii, totéi şi totâr!, deşi — după cum vom vedea 
imediat mai jos —ele a trebuit să circule. Cit priveşte nominati- 
vele dacoromine totul si toții (totul e pierdut, au murit cu toții), ele nu 
pot documenta nimic în sensul articolărei, mai ales că nu avem şi 
formele toatele şi, în special, toata. Forme rare, cum ar fi: Că de 
chinuiaste un nodit, cu acela toatele doră?, sau pentru arominä: İz 
cite lire am in caselă, tutele sinin a tale?, nu le putem considera 
decît ca simple analogii după substantive şi adjective, mai cu seamă 
pentru arominä care nu cunoaște decit tw‘, tuj, niciodată tutlu, 
taţii sau tuta, tutile. 

3. Multus,-a, um şi-a păstrat pind astăzi şi formele de ge- 
nitiv-dative: multă, multe) (în arominâ) şi multör (în ambele dia- 
lecte). Dar se pare că nominativele acestui nedefinit de mult vor 
fi început să fie socotite ca adjective, de vreme ce atit în daco- 
romînă cit şi în aromină ele apar articolate: multul-multa, mulții 
(mulfil})-maltele, fără ca această articolare să poată trece şi la ge- 
nitiv-dative, 

4. De la quantus,-a,-um, genitiv-dativele singulare nu sau 
păstrat, spre deosebire de genitiv-dativul plural quantorum pă- 
strat în forma citér (cf. compusul cétor-va). Că şi formele citi, 
citéi vor fi circulat cîndva, aceasta ne-ar putea-o dovedi ge- 
nitiv-dativele singulare ale lui eccu-tantus,-a,-um care sînt aff 
(ar. abintil), atitéi (ar. abint&i), alături de genitivul-dativ plural 
atitér (ar. ahintör) < eccu-tantorum. — De remarcat că, în amin- 
două dialectele, nici câ, -2 şi nici atit - nu au cunoscut artico- 
larea. -a din formele dacoromine atîta (atita timp, atita oră), atitia 
şi atitea se explică la fel ca şi -a din acesta, aceasta (v. p. 19): 
din construcţii ca atit a aşteptat uşor a putut lua naştere forma 


1 Pentru tutor, cf. G. Weigand, Die Aromunen, Il, 264 şi Ov. Densusianu, 
Hist. de la l. roumaine, Il, 192. 

2 Coresi, Carte cu învățătură, 342%, 

3 G. Weigand, h c. II, 252, 

atita (a aşteptat). In aromînă circulă formele normale ahit (abtntu 
şi ahtintn) şi abită (abintä şi abtintd) cu pluralele respective abi şi 
abite: biură abit win = „băură atita vin“, state abita oară = „stătu 
atita oră“; vindurd abit ale? „vîndură atitis miei“, acumpără abite 
Gëf „cumpără atitea case“. 

5. Pentru a încheia cu aceste cîteva probleme de morfologie — 
pentru cari m'am restrins numai la cele două dialecte principale, 
fără a da material şi din cele două sub-dialecte: meglenoromin 
şi istroromin —, vom mai semnala că atare (ar. abtare) < eccu- 
talis, cu pluralul atari (ar. abtăr) nu a lăsat urme de genitiv- 
dative. Că şi acestea vor fi circulat odată, aceasta ne-ar putea-o 
dovedi compusul dacoromin cutărui, cutărei, cutäror. 


CUPRINSUL 

